internet vaartha 160 Views
హవానా : కోపా అమెరికా కప్‌లో భాగంగా వెనుజులాతో జరుగుతున్న క్వార్టర్‌ ఫైనల్‌ మ్యాచ్‌కు అర్జెంటీనా ఆటగాళ్లు పూర్తిస్థాయిలో సిద్దం కావాలని ఆ జట్టు కెప్టెన్‌ లియోనల్‌ మెస్సీ సూచించాడు.కాగా పటిష్టమైన మెనుజులాతో జాగ్రత్తగా ఆడితేనే విజయం సాధ్యమవుతుందన్న విషయాన్ని ప్రతి ఆటగాడు గుర్తించాలన్నాడు. గ్రూప్‌-డిలో టాపర్‌గా నిలిచామన్న ఆతి విశ్వాసాన్ని ఎట్టి పరిస్థితుల్లోనూ దరిచేయనీయవద్దని ఆటగాళ్లను మెస్సీ హెచ్చరించాడు. వెనుజులా గట్టి ప్రత్యర్థి ఆ విషయం అర్జెంటీనా ఆటగాళ్లు గుర్తించుకుంటే చాలు.వారు కూడా బలమైన జట్లను ఓడించే క్వార్టర్స్‌కు చేరారు.కాగా ఆ జట్టును నియంత్రించాలంటే పూర్తిస్థాయి ప్రదర్శన ఒక్కటే మార్గం.అందుకోసం సాధ్యమైనంత వరకు బాగా సన్నధ్దం కావాలి అని మెస్సీ పేర్కొన్నాడు. కాగా మరోవైపు అర్జెంటీనా కోచ్‌ గెరార్డో మార్టినో కూడా ఇదే అభిప్రాయాన్ని వ్యక్తం చేశాడు.ప్రస్తుతం వెనుజులా జట్టు అసాధారణ ఆటగాళ్లతో పటిష్టంగా ఉందన్నాడు. మెక్సికోను ఓడించి క్వార్టర్స్‌కు చేరిన వెనుజులాను ఎట్టి పరిస్థితుల్లోనూ తక్కవ అంచనా వేయవద్దని సూచించాడు. కాగా ఆదివారం అర్జెంటీనా-వెనుజులా జట్టు క్వార్టర్‌ ఫైనల్లో అమీతుమీ తేల్చుకోనున్నాయి.